Title: Hva er demokrati?

Demokrati betyr folkestyre. Når vi sier at et land er et demokrati, mener vi at folket i landet er med og styrer. Folket er de voksne innbyggerne i landet. De velger representanter til å lage lover og ta viktige politiske valg. I et demokrati kan innbyggerne selv si sin mening, og være med og bestemme landets politikk.

Viktige ord fra denne teksten:

et demokrati (substantiv) - folkestyre

å styre (verb) - bestemme

voksen (adjektiv) - over 18 år

en innbygger (substantiv) - en person som bor i en by eller et land

en representant (substantiv) - en person som skal jobbe for andre

en lov (substantiv) - en regel som er skrevet ned og gjelder for alle i et land

politisk (adjektiv) - noe som gjelder politikk

en politikk (substantiv) - et sett med tanker om hvordan man bør styre

Her ser du tre politikere. De tilhører tre politiske partier. Vi kaller disse partiene blå, grønn og rød. Folket kan stemme på det politiske partiet de er mest enige med.

Om folk stemmer på det grønne partiet, blir en person fra dette partiet representant for de som stemte på det grønne partiet. Det betyr at den grønne politikeren skal jobbe for de som stemte på det grønne partiet.

De som stemmer på det blå partiet, får en person fra det blå partiet som skal jobbe for dem.

De som stemmer på det røde partiet, får en person fra det røde partiet som skal jobbe for dem.

Jo flere personer som stemmer på et parti, jo flere personer skal jobbe for de som stemte på partiet.

Det partiet som får flest stemmer, får flest personer som skal være med å bestemme. Det er fordi flest personer i folket er enige med dette partiet.

Eksempel:

Det er valg. 100 personer kan stemme på de tre partiene blå, grønn og rød. De skal velge 10 representater som skal styre.

- 60 personer stemmer på det grønne partiet. De får 6 personer som skal jobbe for dem.
- 30 personer stemmer på det blå partiet. De får 3 personer som skal jobbe for dem.
- 10 personer stemmer på det røde partiet. De får 1 person som skal jobbe for dem.

Q: Hvor mange personer stemte i valget?
- 100 personer (correct)
- 60 personer
- 30 personer
- 3 partier

Q: Hvilket parti fikk flest stemmer?
- Det blå partiet
- Det grønne partiet (correct)
- Det røde partiet

Q: Hvilket parti fikk færrest stemmer?
- Det blå partiet
- Det grønne partiet
- Det røde partiet? (correct)

Q: Hvilket parti fikk flest representanter?
- Det blå partiet
- Det grønne partiet
- Det røde partiet

Sett uttrykkene sammen med riktig forklaring.

Q: et demokrati - [...]

å styre - [...]

voksen - [...]

en innbygger - [...]

en representant - [...]

en lov - [...]

politisk - [...]

en politikk - [...]
A: folkestyre; bestemme; over 18 år; en person som bor i en by eller et land; en person som skal jobbe for andre; en regel som er skrevet ned og gjelder for alle i et land; noe som gjelder politikk; et sett med tanker om hvordan man bør styre

Hvilken ordklasse tilhører ordene?

Q: et demokrati [...]

å styre [...]

voksen [...]

en innbygger [...]

en representant [...]

en lov [...]

politisk [...]

en politikk [...]
A: substantiv; verb; adjektiv; substantiv; substantiv; substantiv; adjektiv; substantiv